<classify> SWAGGAZ RIPOTA KUTOKA jijini Edmonton Alberta nchiniCanada, rapa Mulumba Alphonse maarufu kama 2nice Mnyama, ameendeleakuiwakilisha vyema Afrika Mashariki kwa nyimbo zake kutikisa chati za muzikinchini humo. Rapa huyo amekuwa akichanganya ladha yamuziki wa Afrika na ule wa Magharibi kwakuwatumia watayarishaji kutoka Tanzania, Afrika Kusini, Nigeria, Canada,Uingereza na Marekani. Akiwa katika harakati za kutangaza muzikiwake Afrika, 2nice Mnyama, amefanya mahojiano yafuatayo na Swaggaz kuhusumuziki na maisha yake ili mashabikiwaweze kumfahamu zaidi, karibu. Swaggaz:2nice Mnyama ni nani na uliingia vipi kwenye muziki? 2nice Mnyama: Mimi nimezaliwa huko Jamhuri ya Kidemokrasia ya Kongo katika familia ya watoto 10 na mimi peke yangu ndiyo nimebahatika kuwa na kipaji cha muziki. Nilikimbia Kongo kwa sababu ya vita kwahiyo nikakimbilia Kigoma, Tanzania ambako huko ndiyo nilikulia na baadayenikaja Canada. Safari ya muziki ilianza mwaka 2008 kule Afrika Kusini ambakokwa mara ya kwanza ndiyo niliingia studio kurekodi. Swaggaz:Kuna changamoto zozote unakutana nazo wakati ukifanya muziki wako nje yaAfrika? 2niceMnyama: Changamoto zipo lakini kubwa ni kwambamimi nafanya kazi na maprodyuza wazungu ambao mwisho wa siku nikiwa narekodi hhuwahawaelewi ninachoimba ila wanadata sana na midundo ya kiafrika hata kamahawaelewi ninachoimba, wazungu wanafurahi na wanapenda midundo ya kiafrika. Swaggaz:Umefanya nyimbo nyingi, je mpaka sasa umepata mafanikio gani? 2niceMnyama: Nimepata mafanikio mengi, kupataumaarufu ndani na nje ya Canada. Hii ngoma yangu mpya Go Dow Low imenifunguliamilango ya kolabo mbalimbali, wasanii wanahitaji kunishirikisha. Pia kwenyemitandao ya kuuza muziki kama iTunes na Spotify tunashukuru Mungu tunapatafedha, watu wanapagawa na video na kila kitu kinakwenda sawa. Swaggaz:Hapa Bongo tumeshaona mavideo vixen wengi huwa wanalazimika kutoka kimapenzi nawa wasanii baada ya kazi, kwa upande wako ipo vipi? 2niceMnyama: Hiyo ipo ila kwa upande wangu mimisiwezi kutoka na mavideo vixen, kwasababu hii ni kazi na nina waheshimu,kutokana na heshima ninayowapa na wao pia wananiheshimu. Swaggaz:Unatamani kufanya kazi na mastaagani Afrika? 2nice Mnyama:Mimi ni msanii mkubwa hapa Canada, sasa hivi natamani sana muziki wangu ufikeAfrika kwa hiyo mastaa ambao natamani kufanya nao kazi ni Davido, Wizkid,Casper Nyovest, Diamond Platnumz, Ali Kiba, Harmonize, Vanessa Mdee na wenginemaana kupitia ukubwa wao nitatimiza lengo langu. Swaggaz: Unawezavipi kufanya kazi na prodyuza tofauti tofauti duniani? 2nice Mnyama:Teknolojia imerahisisha mambo, kwa mfano hapo Tanzania ninafanya kazi naprodyuza wa Harmonize, Fraga ambaye huwa ananitumia biti, naingiza sauti kwenyestudio za huku na kuzifanyia mixing na mastering kisha ngoma inatoka ikiwakali. Swaggaz: Jambogani huwezi kusahau katika safari yako ya muziki? 2nice Mnyama:Siwezi kusahau mara ya kwanza kuingia studio Afrika Kusini, nilikuwa mwoga sanakiasi cha kusahau mistari mara kwa mara hadi prodyuza ananigombeza lakini ilehali iliisha. Swaggaz: HapaBongo mastaa kama Wema Sepetu na Hamisa Mobetto vipi hapo Canada? 2nice Mnyama:Hao wadada kina Wema na Mobetto hapa Canada wanazungumzwa zaidi na Waafrikawaliotoka Kenya, Uganda, Rwanda, Kongo, Burundi na wale wanaoongea Kiswahililakini wazungu hawawajui labla mzungu mmoja mmoja. Swaggaz: Na vipikuhusu nguvu ya Diamond na Ali Kiba nchini Canada? 2nice Mnyama:Diamondna Ali Kiba ni watu wanaokubalika sana hapa Canada, Diamond aliwahi kufika mpakahuku Edmonton kupiga shoo ila Ali Kiba aliishia Tolonto hakufika huku kwetu. Watuwote yaani wazungu na waafrika wanawakubali na wanawazunguzia vizuri hawa jamaawapo juu. Swaggaz:Mipangoyako mwaka huu kwenye muziki ni ipi ? 2nice Mnyama:Kwanza nahitaji niende Kimataifa zaidi, pili naomba Mungu anisaidie nifanyekolabo na wasanii wakubwa, tatu fanbase yangu izidi kuwa kubwa kila kukichana soko langu liwe zuri nikiweka ngoma watu wa-stream kwa wingi. Swaggaz: Asantekwa muda wako. 2nice Mnyama:Shukrani sana, mashabiki zangu wa Afrika Mashariki waendelee kunipa sapoti.  <topic>: BURUDANI 